Diari Oficial de la Generalitat Valenciana


Sumari del DOGV 6137, del 04-11-2009 (2009/12756)

Notificació de la Resolució de la directora general d'Habitatge i Projectes Urbans, de 26 de gener de 2009, del recurs d'alçada, referència interna R-602/2009.
---------------------------------------------------------------------------------------------------------------------------------------------------------------

### Dades del document

Número de DOGV
:   6137

Data del DOGV
:   04-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12776


Data del document
:   15-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la Resolució de la directora general d'Habitatge i Projectes Urbans, de 26 de gener de 2009, del recurs d'alçada, referència interna R-602/2009. [2009/12240]  
De conformitat amb el que estableix l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica mitjançant aquest anunci en el Diari Oficial de la Comunitat Valenciana, com també en el tauler d'edictes de l'ajuntament del seu últim domicili conegut, la notificació de l'acte administratiu a la persona que a continuació s'allista, ja que no s'ha pogut practicar aquesta a l'esmentat domicili.  
Interessat: Enrique Luis Alba de las Morenas.  
Últim domicili conegut: carrer Baix Maestrat, núm. 59 (12012 Vinaròs)  
Acte administratiu: resolució de la directora general d'Habitatge i Projectes Urbans del recurs d'alçada formulat per Enrique Luis Alba de las Morenas contra la resolució del Servei Territorial d'Habitatge i Projectes Urbans de Castelló, 18 de setembre de 2008.  
«Examinat el recurs d'alçada formulat per Enrique Luis Alba de las Morenas, contra la resolució de denegació de la sol·licitud de pròrroga de subsidiació (PRGT 517), relativa a l'expedient núm. 12/0136/2002-1.  
Antecedents de fet  
Primer. Enrique Luis Alba de las Morenas, adquirent de l'habitatge siti a Vinaròs (Castelló), al carrer Baix Maestrat, número 59, va presentar al Servei Territorial d'Habitatge i Projectes Urbans de Castelló, el dia 10 de març de 2008, sol·licitud de pròrroga de subsidiació del tipus d'interés/quota d'amortització del préstec qualificat de l'esmentat habitatge, el qual va adquirir mitjançant escriptura de compravenda de data 24 de maig de 2002.  
Segon. A la vista de la totalitat de la documentació aportada a l'expedient, i en virtut del que disposa l'article 12.1 del Reial decret 1186/1998, de 12 de juny, i l'article 8.1.c) del Decret 173/1998, de 20 d'octubre, del Govern Valencià, el cap del Servei Territorial en data 18 de setembre de 2008 dicta una resolució denegatòria de la sol·licitud de pròrroga de subsidiació, en quedar acreditat que la part sol·licitant, Enrique Luis Alba de las Morenas no té la residència habitual i permanent a l'habitatge objecte de les ajudes.  
Tercer. Contra l'esmentada resolució interposa recurs d'alçada dins del termini establit Enrique Luis Alba de las Morenas, amb els documents i les al·legacions que consten en aquest, i que es consideren reproduïdes a fi de la brevetat.   
Fonaments de dret  
I. Aquesta Direcció General és competent per a la resolució d'aquest recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que disposa l'article 12.1, del Reial decret 1186/1998, de 12 de juny, i l'article 8.1.c) del Decret 173/1998, de 20 d'octubre, del Govern Valencià, és requisit per a accedir a les ajudes financeres a l'habitatge que els habitatges objecte d'actuacions protegides es destinen a residència habitual i permanent i siguen ocupats pels seus destinataris dins dels terminis establits en la legislació vigent, i en tot cas en els tres mesos següents a l'entrega, excepte pròrroga justificativa per raons de tipus laboral o familiar, que ha de ser autoritzada pels serveis territorials competents en matèria d'habitatge.  
IV. En el cas que ens ocupa es comproven els consums realitzats a l'habitatge durant els últims anys, expedits per les empreses de subministraments, i aportats a l'expedient. El consum d'energia elèctrica, aportat per les factures d'Iberdrola, desprén un consum irregular a l'habitatge objecte de les ajudes, però el consum bimensual mitjà entra dins de la normalitat per a les circumstàncies personals del recurrent.   
V. No obstant això, pel que fa al consum d'aigua, d'acord amb el certificat emés per l'empresa Aigües de Vinaròs, aquest és un consum ordinari.   
Davant de l'esmentada contradicció de consums no pot quedar provat que el recurrent no residisca a l'habitatge ni que no ho haja fet en els terminis establits, per la qual cosa, tant en virtut de tot el que s'ha exposat com de les circumstàncies personals del recurrent, acreditades amb la documentació aportada, aquest òrgan entén adequat a equitat i justícia estimar el recurs d'alçada interposat.  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Estimar el recurs d'alçada formulat per Enrique Luis Alba de las Morenas contra la resolució del Servei Territorial d'Habitatge i Projectes Urbans de Castelló, de data 18 de setembre de 2008, la qual queda revocada.   
Contra aquesta resolució que posa fi a la via administrativa es podrà interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació, d'acord amb els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.   
València, 26 de gener de 2009. La directora general d'Habitatge i Projectes Urbans: Maria Jesús Rodríguez Ortiz.»  
La qual cosa us notifiquem perquè en prengueu coneixement i a l'efecte oportú.  
València, 15 d'octubre de 2009.- La directora general d'Habitatge i Projectes Urbans: Maria Jesús Rodríguez Ortiz.